Diari Oficial de la Generalitat Valenciana


Sumari del DOGV 7991, del 02-03-2017 (2017/1021)

Notificació de la sentència dictada en el procediment de divorci contenciós número 1948/2015.
---------------------------------------------------------------------------------------------

### Dades del document

Número de DOGV
:   7991

Data del DOGV
:   02-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1021


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 1948/2015. [2017/1021]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de família, divorci contenciós número 001948/2015, seguides a instàncies de Sonia Amparito Zhunaula Guaillas contra José María Guaman Vacacela, en situació de rebel·lia, en què, en data 31 de gener de 2015, s'ha dictat la sentència que té la part dispositiva que és com segueix:  
  
«Dispositiva  
Estime la demanda interposada per Sonia Amparito Zhunaula Guaillas contra José María Guaman Vacacela, i declare:  
1. El divorci i la dissolució del matrimoni format per Sonia Amparito Zhunaula Guaillas contra José María Guaman Vacacela, amb tots els efectes que li són inherents.  
2. Es declaren revocats els consentiments i poders que qualsevol dels cònjuges haguera atorgat a favor de l'altre, i cessa, llevat que hi haja un pacte en sentit contrari, la possibilitat de vincular béns privatius de l'altre cònjuge en l'exercici de la potestat domèstica.  
3. El fill menor d'edat, J., restarà en companyia i sota la custòdia de la mare, Sonia Amparito Zhunaula Guaillas. Ambdues parts conservaran la pàtria potestat sobre el fill, però atribuïsc en exclusiva a la mare l'exercici de la pàtria potestat.  
4. Les visites del progenitor amb el seu fill menor es regiran pel que lliurement acorden les parts i el menor.  
5. José María Guaman Vacacela abonarà a la demandant la quantitat de 510 euros mensuals, dins dels primers cinc dies de cada mes, en el compte que designe la demandant, en concepte d'aliments per als fills del matrimoni, a raó de 170 euros mensuals per cada fill. Aquesta quantitat s'actualitzarà anualment, d'acord amb la variació experimentada per l'índex general de preus de consum, establit per l'Institut Nacional d'Estadística o organisme que el substituïsca. Les despeses extraordinàries necessàries o consensuades dels tres fills del matrimoni es pagaran a mitges.  
No pertoca fer un pronunciament exprés sobre la imposició de les costes.  
Notifiqueu aquesta resolució a les parts i feu-los saber que, contra aquesta resolució, s'hi pot interposar un recurs d'apel·lació que s'haurà d'interposar per escrit dins del termini de 20 dies, indicant la infracció comesa al parer del recurrent i adjuntant-hi el resguard que acredite que s'ha efectuat el dipòsit de 50 euros en el compte de dipòsits i consignacions d'aquest jutjat, obert al Banco de Santander; llevat que el recurrent tinga concedit el benefici de justícia gratuïta. En el cas que no s'efectue el dipòsit, es podrà esmenar el defecte dins del termini de dos dies, i no s'admetrà a tràmit si no s'esmena.  
  
Aquesta és la meua sentència, que pronuncie, mane i firme».  
  
I perquè valga de notificació de forma deguda al demandat, José María Guaman Vacacela, en situació de rebel·lia i parador ignorat, expedisc i firme aquest edicte.  
  
València, 31 de gener de 2017.- La lletrada de l'Administració de justícia: Alicia Ordeig Rabadán.